TATA PANGIBADAH MINGGU 21 AGUSTUS 2022 JAM 09.00 GUSTI ALLAH PARING PANGLUWARAN PAWARTOS PRADATANING pasamuwan (namung menawi wonten ewah-ewahan utawi tambahan) P A T U N G G I L A N (Lonceng kaungelaken kaping 3. PL nyumet lilin pangibadah) Pasamuwan Jumeneng TIMBALAN PANGIBADAH PL : Ing satengahing gesang kaliyan sadaya momotanipun, Gusti Allah paring wekdal dhateng kita mahargya patunggilan kaliyan Panjenenganipun. Sumangga ngaturaken sembah bakti saha atur panuwun dhumateng Gusti ingkang sampun nimbali kita ngraosaken katresnanipun. Sumangga Sowan Gusti! Pasamuwan ngidungaken KPJ 29. SUMANGGA SOWAN GUSTI Sumangga sowan Gusti. Haléluya! Srana kidung pamuji Haléluya! Tyang pracaya nyawiji. Haléluya! Ing tresna tulus yekti. Haléluya! (Pasrah tinampi Kitab Suci, laré-laré Sekolah Minggu tumuju sangajenging sanctuary) Pujèkna gung panggunggung. Haléluya! Kidung konjuk Hyang Agung. Haléluya! VOTUM PF U : Pangibadah Minggu punika lumampah ing salebeting pengaken ing manah kita : : PITULUNGANKU ASALÉ SAKA ALLAH, KANG NITAHAKÉ LANGIT LAN BUMI. (Mazmur 121:2). SALAM PF : Gusti Allah, Rama kita, lan Gusti Yésus Kristus, maringana sih-rahmat lan katentreman marang kowé. (1 Korintus 1:3). U : (ngidungaken) AMIN, AMIN, AMIN. PAMBUKA, PANGAKEN DOSA, LAN SIH RAHMAT PL : Pangibadah dinten punika katindakaken kanthi jejer GUSTI ALLAH PARING PANGLUWARAN. Waosan sepisan kapethik saking Yérémia 1:4-10, ingkang dipuntanggapi kanthi waosan Mazmur 71:1-6. Waosan kaping kalih kapethik saking Ibrani 12:18-29. Déné waosan Injil kapethik saking Lukas 13:10-17. (PF mandhap mimbar, mberkahi lare- lare sekolah minggu) PF : "Aku nyuwun marang Gusti Allah, supaya saka gunging kamulyané, kersaa maringi kekuwatan lantaran Sang Roh Suci marang kowé, lan nyantosakaké batinmu. Sarta supaya merga saka kaprecayanmu Sang Kristus dedalem ana ing atimu. Pandongaku muga-muga kowé padha ngoyoda lan tetalesa sajroning katresnan." (Laré sekolah minggu tumuju ruang Ibadah Anak, déné PF tumuju mimbar) Komisi Liturgika GKJ Kabluk Semarang -- 1
Pasamuwan ngidungaken KPJ 52. GUSTI SÈSTU KULA NALANGSA Gusti sèstu kula nalangsa, awit asring mbaléla, damel sekel galih Paduka, kèlu ombyaking donya. Reff. Dhuh Gusti, kawula nyuwun apura, sinucèkken sing dosa. Mugi manah kula kaénggalna, mituhu Paduka Sèstu kula angraosken awrat déning momotan, nging awit Paduka nulungi, tan awrat babar pisan. Reff. Pasamuwan Lenggah SL : Para umat kagunganipun Gusti, sami pirengna dhawuhipun Gusti! "Dhawuh sing gedhé dhéwé kuwi mengkéné: 'Wong Israèl, padha rungokna! Ora ana Allah liyané kejaba mung Allah sing kita bektèni. Kowé padha tresnaa marang Gusti Allah kanthi gemblenging atimu lan gemblenging jiwa ragamu, kanthi sakèhing kapinteranmu lan sakatoging kekuwatanmu.' Déné dhawuh sing nomer loro: 'Kowé padha tresnaa marang sapepadhamu kaya enggonmu tresna marang awakmu dhéwé.' Ora ana angger-angger liyané menèh sing gedhéné ngungkuli angger-angger loro mau." (Markus 12: 30-31) PL : Katresnan ingkang mawujud dados tandha kaluwaran saking dosa. Tiyang pitados ingkang sampun kamardikakaken kedahipun nanggapi timbalan tresna tinresnan ing gesang padintenan. Nanging, momotan dan godhaning donya asring damel ringkihing tekad andum katresnan. Sumangga sowan dhumateng Gusti nyuwun pangluwaran supados saged mujudaken katresnan timbalanipun Gusti. Pasamuwan ngidungaken KPJ 98. WONG KANG KAMOMOTAN DOSA Wong kang kamomotan dosa, Gusti ungsènana. Agung sih pangapuntennya mring wong kang pracaya Pracayaa, pracayaa mung pracayaa! Gusti kwasa, Gusti kwasa ngluwari sira. Gusti wus nglampahi séda ngrembat dosa kita Rahé anucèkken kalbu dyan putih lir salju. Pracayaa, pracayaa mung pracayaa! Gusti kwasa, Gusti kwasa ngluwari sira. Pasamuwan Jumeneng PAWARTOS SIH RAHMAT PF : Katresnanipun Gusti paring pangapunten ingkang ngluwari kita saha nyagedaken kita makarya lelados, kados paseksinip un Mazmur 34:18 makaten, "Samasa wong mursid padha sesambat, Allah nuli miyarsakaké, sarta padha diuwalaké saka sakèhé karubedané." Sami ngaturna panuwun awit sih rahmatipun Gusti. U : PUJI SOKUR KONJUK GUSTI ALLAH Pasamuwan ngidungaken KPJ 87. NÉNG KASA NGUMANDHANG ASMA Nèng kasa ngumandhang asma sajuga, kang anepangaken jagad lan swarga. Datan wonten asma kados punika, kang kwasa nyirnakken pangrèhing dosa. Komisi Liturgika GKJ Kabluk Semarang -- 2
Napa sami dèrèng wanuh, Gusti Yésus Kristus yéku asmané? Wus pantes asmané pakaryané. Rawuhé ing donya wit gunging sihé nebus tiyang dosa, sunalin séda, gya wungu nyawisken papan ing swarga Napa sami dèrèng wanuh, Gusti Yésus Kristus yéku asmané? Pasamuwan Lenggah P E L A D O S A N S A B D A DONGA PACAWISAN (déning PF) PAMAOSING KITAB SUCI Waosan Sepisan L1 : Waosan sepisan kapethik saking YÉRÉMIA 1:4-10. Pangandikané Pangéran marang aku, "Kowé Dakpilih sadurungé kowé ana. Sadurungé lair kowé wis Dakpilih dadi nabi kanggo bangsa-bangsa." Unjukku, "Dhuh Allah Ingkang Mahakwasa, kawula mboten saged wicanten, margi kawula taksih nèm." Nanging Pangéran ngandika marang aku, "Kowé aja kandha yèn isih nom, nanging kowé maranana wong-wong sing kudu koktemoni atas dhawuh- Ku; wong-wong iki kandhanana sakèhé dhawuh sing Dakparingaké marang kowé. Aja wedi karo wong-wong mau, sebab Aku nganthi kowé lan bakal mitulungi kowé. Aku, Pangéran wis ngandika!" Allah nuli mulung astané, lambéku didumuk, sarta pangandikané marang aku, "Tembung kang kudu kokucapaké, Dakparingaké ana ing ilatmu. Ing dina iki kowé Dakparingi kwasa tumrap para bangsa lan kraton-kraton, Dakdhawuhi mbedholi lan mbubrahi, ngrusak lan nggempur, sarta mbangun lan nandur." Makaten sabdanipun Gusti. U : PUJI SOKUR KONJUK GUSTI! Tanggapan SL : Tanggapan kawaosaken saking MAZMUR 71:1-6. Dhuh Allah, kawula ngungsi dhateng Paduka, U : MUGI SAMPUN NGANTOS KAWULA KWIRANGAN. SL : Paduka mugi kersa nguwalaken kawula lan ngluwari kawula krana saking kaleresan Paduka. U : PADUKA MUGI NILINGAKEN PESAMBAT KAWULA, SARTA NGLUWARI KAWULA. SL : Paduka mugi dados parang kawula ingkang sentosa, ingkang kawula ungsèni, U : BÈTÈNG KAWULA INGKANG MITULUNGI KAWULA, AWIT INGGIH NAMUNG PADUKA JUMENENG DADOS PEPARANG SAHA BÈTÈNG KAWULA. SL : Dhuh Allah, kawula mugi Paduka luwari saking tanganipun tiyang duraka, U : SAKING CENGKEREMANING TIYANG AWON LAN AMBEK SIYA. SL : Sebab Paduka menika ingkang kawula endelaken, dhuh Allah, U : INGKANG KAWULA JAGÈKAKEN WIWIT ALIT MILA. Komisi Liturgika GKJ Kabluk Semarang -- 3
SL : Anggèn kawula suméndhé dhateng Paduka U : WIWIT KAWULA TAKSIH WONTEN ING WETENGAN; PADUKA INGKANG TANSAH KAWULA LUHURAKEN. Waosan Kaping Kalih L3 : Waosan sepisan kapethik saking IBRANI 12:18-29. Kowé durung padha ngalami kaya sing wis dialami déning umat Israèl. Lelakon sing dialami mau kena digrayang, yakuwi Gunung Sinai sing geniné mulad-mulad, pepeteng sing lelimengan, angin lésus, uniné slomprèt lan swara nggegirisi sing njalari wong-wong sing padha krungu nganti padha nyuwun, supaya aja ana swaraning pangandika menèh. Awit padha ora tahan ngrungokaké pangandika sing dhawuh mengkéné: "Sarupané sing nggepok gunung iki, embuh kéwan, embuh manungsa, kudu mati dibenturi watu." Kaanan mengkono mau nggegirisi banget, nganti Nabi Musa ngandika: "Aku giris lan gumeter." Nanging nyatané kowé wis padha ngadhepi Gunung Sion lan kuthané Allah kang asipat gesang, yakuwi kutha Yérusalèm kaswargan, panggonané malaékat maèwu-èwu. Kowé padha mlebu ing pasamuwané para putra pembarepé Gusti Allah, sing jenengé wis padha ditulis ana ing swarga. Kowé wis padha sowan ing ngarsané Allah, kang ngadili sakèhing manungsa, sarta katunggilaké karo roh-rohé para wong mursid sing padha kasampurnakaké. Kowé wis padha marek ana ing ngarsané Gusti Yésus, sing netepaké prejanjian anyar, lan wis padha nampani getih sing kakepyuraké, sing medharaké prekara-prekara sing luwih becik tinimbang getihé Habél. Mulané padha dingati-ati, supaya kowé aja padha wegah ngrungokaké pangandikané kang ngandika iki. Wong-wong sing padha wegah ngrungokaké marang Panjenengané kang nglairaké pangandikané Allah ana ing bumi iki, ora padha bisa nylametaké awaké dhéwé, apa menèh kita, kepriyé bisané slamet, yèn kita nyingkur Panjenengané sing ngandika saka ing swarga! Nalika semana swarané nggonjingaké bumi. Nanging saiki Panjenengané wis janji: "Aku bakal nggonjingaké sepisan engkas, ora mung bumi, nanging ya langit." Pangandika "sepisan engkas" kuwi nélakaké kanthi cetha yèn alam jembar sing katitahaké iki bakal digonjingaké lan dibuwang, supaya barang- barang sing ora gonjing kuwi bisa lestari. Mulané, kita wajib padha saos sukur, déné Gusti Allah wis maringi kita tanah kelairan sing ora gonjing. Mulané ayo kita padha saos panuwun lan padha ngabekti marang Gusti Allah, kanthi urmat lan ajrih asih. Awit Gusti Allah sing kita bektèni kuwi kaya déné geni panglebur. Mekaten sabdanipun Gusti. U : PUJI SOKUR KONJUK GUSTI! Waosan Injil PF : Waosan Injil kawaosaken saking Injilipun Gusti Yésus Kristus miturut paseksinipun LUKAS 13:10-17. Sawijining dina Sabbat, Gusti Yésus memulang ana ing sinagogé. Ing kono ana wong wadon sing wis wolulas taun lawasé kepanjingan dhemit, sing marakaké Komisi Liturgika GKJ Kabluk Semarang -- 4
wong mau gegeré ora bisa jejeg, dadiné wungkuk. Nalika Gusti Yésus pirsa wong wadon mau, nuli ditimbali, pangandikané: "Ibu, kowé saiki warasa!" Gusti Yésus nuli numpangaké astané ing wong mau, lan sanalika iku uga gegeré wong wadon mau dadi jejeg, mula banjur ngluhuraké Asmané Allah. Nanging kocapa, kepalané sinagogé kono nepsu banget, jalaran Gusti Yésus marasaké wong ing dina Sabbat. Kepala sinagogé mau muni-muni marang wong-wong sing ana ing kono: "Ana nem dina kanggo nyambut-gawé. Padha tekaa ing dina-dina kuwi. Aja ing dina Sabbat." Gusti Yésus ngandika marang kepalané sinagogé mau mengkéné: "Kowé kuwi wong lamis! Ing dina Sabbat kowé apa ora padha nggawa sapimu utawa kuldimu saka kandhang, lan katuntun metu prelu kokombèni? Iki ana wong wadon, anak-turuné Abraham sing wis wolulas taun lawasé dibanda déning Iblis. Apa wong kuwi ora olèh diuculi saka bebandané Iblis ing dina Sabbat?" Krungu wangsulané Gusti Yésus sing mengkono mau, wong kabèh sing padha nglawan Panjenengané, padha kisinan. Nanging wong-wong liyané padha bungah weruh lelakon ngéram-éramaké sing ditindakaké déning Gusti Yésus. Mekaten sabdanipun Gusti. Ingkang rahayu inggih punika saben tiyang ingkang mirengaken sabdanipun Gusti saha dipunèstokaken. Haléluya! U : (ngidungaken KJ 473b) HALÉLUYA, HALÉLUYA, HALÉLUYA! KHOTBAH. GUSTI ALLAH PARING PANGLUWARAN WEKDAL ENING. (saged kagem pisungsung pepujèn) Pasamuwan Jumeneng PENGAKEN PITADOS M1 : Sesarengan sadaya tiyang ing sadaya papan lan wekdal ingkang pitados bilih Gusti Allah paring pangluwaran, sumangga kita ngekahaken kapitadosan kita srana ngucapaken Sahadat Kalih Welas ingkang mekaten ... Pasamuwan Lenggah DONGA SOKUR LAN SAFAAT (déning PF) P E L A D O S A N M É J A PISUNGSUNG M2 : Sumangga kita ngaturaken panuwun awit saking kamirahanipun Gusti Allah lumantar pisungsung srana ngènget-ènget pangandika ing Matius 6:33 makaten: "Mulané sing luwih dhisik kudu kokudi yakuwi, kepriyé enggonmu bisa mbangun-turut marang pepakon-pepakoné Gusti Allah, kaya déné umat ana ing Kratoné. Yèn kowé wis bisa mrelokaké prekara kuwi, samubarang kabèh uga bakal diparingaké marang kowé." Sumangga kita ndedonga: Gusti Allah Rama Kaswargan, ngaturaken panuwun awit pangrimat Paduka ing sauruting gesang kawula. Sapunika kawula badhé ngaturaken pisungsung minangka atur panuwun dhumateng Paduka lumantar Gréja punika. Karsaa nyucèkaken kawula Komisi Liturgika GKJ Kabluk Semarang -- 5
supados anggèn kawula ngaturaken linandhesan raos sumarah dhumateng berkah Paduka. Pradhataning Pasamuwan ingkang kapiji ngrimat saha nanjakaken pisungsung punika ugi tansaha Paduka berkahi. Ing Sang Kristus kawula ndedonga. Amin. Pasamuwan ngidungaken KPJ 173. MARA DHA ATURNA PISUNGSUNGMU Mara dha aturna pisungsungmu ing papan kang piniji; muga dadi kaparengé Gusti; minangka pangabektimu Kalawan ati bungah menuhi, ing papan kang piniji; muga dadi kaperengé Gusti; mundhut kembanging atimu. Mangkya singkirna was-sumelangmu, ginanti gumbiraning atimu; rinengga niyat kang warna-warni, pindha puspita megar nglam-lami Ngaturna klawan éklas ing ati, ing papan kang piniji muga dadi lan renané Gusti; nampèni pangabektimu. DONGA RAMA KAWULA PF : Sumangga mungkasi pangibadah punika srana sesarengan ngunjukaken Donga Rama Kawula. S : Dhuh, Rama kawula ingkang wonten ing swarga. Asma Paduka mugi kasucèkaken. Kraton Paduka mugi rawuh. Karsa Paduka mugi kalampahan wonten ing bumi kadosdéné wonten ing swarga. Kawula mugi kaparingan rejeki kawula sacekapipun ing dinten punika. Saha Paduka mugi ngapunten kalepatan kawula kadosdéné kawula inggih ngapunten ing tetiyang ingkang kalepatan dhateng kawula. Punapa déné kawula mugi sampun ngantos katandukaken dhateng ing panggodha, nanging mugi sami Paduka uwalaken saking piawon. Awitdéné Paduka ingkang kagungan kraton saha wisésa tuwin kamulyan langgeng salami- laminipun. Amin Pasamuwan Jumeneng P A N G U T U S A N L A N B E R K A H PANGUTUSAN PF U PF U PF U : Sami enerna manah dhumateng Gusti lan sesami : KAWULA NGENERAKEN MANAH DHUMATENG GUSTI LAN SESAMI : Sami dadosa juru pawarta lan juru pangrimat : PUJI SOKUR KONJUK GUSTI : Pinujia Allah Sang Rama, Sang Putra, tuwin Sang Roh Suci. : SAMANGKÉ NGANTOS ING SALAMI-LAMINIPUN. BERKAH PF : Mengkera saking papan pangibadah punika kanthi tentrem rahayu. Tindakna dhawuhipun Gusti lan gesanga sesarengan sadaya titah. Gusti nuntun tansah, nampènana berkah saking Gusti Allah, "Allah muga maringana berkah, lan kowé padha direksaa. Allah muga maringana sarupaning prekara sing becik, Komisi Liturgika GKJ Kabluk Semarang -- 6
lan kowé padha kaparingana sih-rahmat. Allah muga mirsani kanthi kawelasan, lan kowé padha kaparingana tentrem rahayu." (Wilangan 6:24-26) Pasamuwan ngidungaken KPJ 65. AKU TAN NGRETI MENGKONE Aku tan ngreti mengkoné, mung saderma lumaku. Dudu surya kang dakantu, jer iku bakal sirna. Mengkoné aku tan kwatir, wit Gusti wus prasetya. Lakuku kinanthi Yésus, mula tentrem uripku Reff. Bab akèh aku tan ngerti, kang bakal dakalami, nging aku yakin sayekti, tasah kinanthi Gusti. Sangsaya cetha lakuku, pindha sukma sumengka. Kepara ènthèng sangganku, kadya méga lir slaka. Suryané padhang sampurna, tanpa tangis ngrubéda; wasana kluwungé prapta ardi ngantos akasa. Reff Komisi Liturgika GKJ Kabluk Semarang -- 7